rejauldu/bengali-wikipedia huggingface dataset:
মুহাম্মদ আখতার খান কাঞ্জু একজন পাকিস্তানি রাজনীতিবিদ যিনি আগস্ট ২০১০ থেকে ২০১৩ সাল পর্যন্ত পাকিস্তানের জাতীয় পরিষদের সদস্য ছিলেন। এর আগে তিনি ২০০২ থেকে ২০০৭ সাল পর্যন্ত জাতীয় পরিষদের সদস্য ছিলেন।   রাজনৈতিক জীবন  মুহাম্মদ আখতার খান কঞ্জু ২০০২ সালের পাকিস্তানের সাধারণ নির্বাচনে পাকিস্তান মুসলিম লীগ (কিউ) (পিএমএল-কিউ) প্রার্থী হিসেবে আসন এনএ-১৫৫ (লোধরান-২) থেকে জাতীয় পরিষদের সদস্য নির্বাচিত হন। তিনি ১,০৩,২০৯ ভোট পেয়ে পাকিস্তান পিপলস পার্টি (পিপিপি)-র প্রার্থী রানা রব নবাব নুনকে পরাজিত করেন।  ২০০৮ সালের পাকিস্তানের সাধারণ নির্বাচনে তিনি একই আসন থেকে পাকিস্তান মুসলিম লীগ (নওয়াজ) (পিএমএল-এন) প্রার্থী হিসেবে প্রতিদ্বন্দ্বিতা করেন কিন্তু নির্বাচিত হতে পারেননি। তিনি ৪১,৬৪২ ভোট পেয়ে পাকিস্তান পিপলস পার্টি প্রার্থী হায়াত উল্লাহ খান তারীনের কাছে পরাজিত হন।  ২০১০ সালের আগস্টে অনুষ্ঠিত উপনির্বাচনে তিনি পিএমএল-এন প্রার্থী হিসেবে আবারও এনএ-১৫৫ আসন থেকে জাতীয় পরিষদের সদস্য নির্বাচিত হন। তিনি ৭৯,৭৪৪ ভোট পেয়ে পিপিপি প্রার্থী নবাব হায়াত উল্লাহ তারীনকে পরাজিত করেন।  ২০১৩ সালের পাকিস্তানের সাধারণ নির্বাচনে তিনি আবারও পিএমএল-এন প্রার্থী হিসেবে একই আসনে প্রতিদ্বন্দ্বিতা করেন, তবে এবারও নির্বাচিত হতে ব্যর্থ হন। তিনি ৬০,৫২৪ ভোট পান এবং আব্দুল রহমান খান কাঞ্জু-র কাছে পরাজিত হন।   তথ্যসূত্র   বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
থাম্ব|250x250পিক্সেল|বুর দুবাই ক্রিক অঞ্চল। বুর দুবাই ( আরবীতে : بر دبي) সংযুক্ত আরব আমিরাতের দুবাইয়ের একটি ঐতিহাসিক জেলা, যা দুবাই ক্রিকের পশ্চিম পাশে অবস্থিত। নামটি আক্ষরিক অর্থে মেইনল্যান্ড দুবাইতে অনুবাদ করে, যা দুবাই ক্রিক দ্বারা দাইরা থেকে বুর দুবাই অঞ্চলটি ঐতিহাসিক পৃথকীকরণের একটি উল্লেখ। কারণ বুর দুবাই ঐতিহাসিক ক্রিকের পশ্চিম তীর এবং জুমিরার মধ্যে সমস্ত জেলা নিয়ে গঠিত। রুলার কোর্ট গ্র্যান্ড মসজিদ সংলগ্ন জেলায় অবস্থিত।  জেলাটি শহরের উঁচু মিনার, এবং নীল টালিযুক্ত ইরান মসজিদ সহ গ্র্যান্ড মসজিদ সহ বেশ কয়েকটি মসজিদ রয়েছে হোম গ্র্যান্ড এবং ক্রিকের মধ্যে অবস্থিত দেশের একমাত্র হিন্দু মন্দির।  এটি পর্যটকদের জন্য সংস্কারকৃত ঐতিহাসিক ভবন এবং যাদুঘরগুলি সহ বেশ কয়েকটি জনপ্রিয় স্থানে রয়েছে। আবরা নৌকো স্টেশনের নিকটবর্তী অঞ্চলে টেক্সটাইল স্যুক সহ জেলায় অনেক শপিং রাস্তা এবং স্যুক রয়েছে, যদিও বেশিরভাগ সুপরিচিত স্যুক দেরায় অবস্থিত।   ঐতিহাসিক অঞ্চল  আল বাস্তাকিয়া ঐতিহাসিক অঞ্চলটি আল ফাহিদি দুর্গের পূর্বদিকে অবস্থিত (বর্তমানে দুবাই যাদুঘর) এবং পুরানো উঠোনের আবাসন রয়েছে যা তাদের বাতাসের টাওয়ারগুলির সাথে সনাক্তযোগ্য।  উত্তর পশ্চিমের সিন্ডাঘা, বুর দুবাই, খাঁড়ি এবং সমুদ্রের মাঝখানে অবস্থিত এবং খালের মুখোমুখি উপদ্বীপে শাসকের বাড়ির  ঐতিহাসিক অবস্থান।   আধুনিক উন্নয়ন  ২০১৩ থেকে ২০১৬ সালের মধ্যে দুবাই ক্রিকটি সমুদ্রের দিকে প্রসারিত হয়েছিল, বুর দুবাইকে একটি দ্বীপে পরিণত করেছিল। বুর দুবাই বেশ কয়েকটি অ্যাপার্টমেন্ট ভবন সমন্বিত একটি জনপ্রিয় বাসস্থান।   দুবাই মেট্রো রেড লাইন বুর দুবাই দিয়ে বিমানবন্দরের সাথে সংযোগ স্থাপন করে।   তথ্যসূত্র
চর্যাপদ   মনোনয়নকারী: — User:Jonoikobangali • আলাপ ↑ অবদান ↓ ১৫:২৯, ২০ ডিসেম্বর ২০১০ (ইউটিসি)  মঈনুল ইসলাম ভাই "ভাল নিবন্ধ" হিসেবে মূল্যায়নের সময় এটিকে "সুলিখিত", "সঠিক", "গভীর", "নিরপেক্ষ", "স্থিতিশীল" বলে উল্লেখ করেছেন। আমার প্রস্তাব এটিকে নির্বাচিত নিবন্ধ মর্যাদা দেওয়া হোক। প্রস্তাবক: --অর্ণব দত্ত (আলাপ) ১৫:২৯, ২০ ডিসেম্বর ২০১০ (ইউটিসি) যেহেতু ভাল নিবন্ধের জন্য আমি মূল্যায়ন করেছিলাম, তাই নির্বাচিত নিবন্ধস্তরে উন্নীত করতে এবার অন্য আরেকজন অবদানকারীর দৃষ্টির প্রত্যাশা করবো। এতে নিরপেক্ষতা সুনিশ্চিত হবে। —মঈনুল ইসলাম (আলাপ * অবদান) ০৯:৪৭, ৮ এপ্রিল ২০১১ (ইউটিসি)  যেহেতু ভাল নিবন্ধের জন্য আমি মূল্যায়ন করেছিলাম, তাই নির্বাচিত নিবন্ধস্তরে উন্নীত করতে এবার অন্য আরেকজন অবদানকারীর দৃষ্টির প্রত্যাশা করবো। এতে নিরপেক্ষতা সুনিশ্চিত হবে। —মঈনুল ইসলাম (আলাপ * অবদান) ০৯:৪৬, ৮ এপ্রিল ২০১১ (ইউটিসি) চর্যাপদ নিবন্ধটিকে নির্বাচিত নিবন্ধ মর্যাদা দেওয়ার পক্ষে সুপারিশ করছি৤- ফয়জুল লতিফ চৗধুরী৤ (টিলডা খুঁজে পাওয়া যাচ্ছনা!)  প্রায় ৪ বছর ধরে মতামতের জন্য এটা এখানে পড়ে আছে। এর মাঝে ব্যবহারকারীরা একে নির্বাচিত নিবন্ধ হিসেবে যুক্ত করার জন্য সমর্থন জানিয়েছেন। তবে আমি এই নিবন্ধটি পুরোপুরি পড়েছি এবং ১-২ টি ভুল পেয়েছিলাম এবং তা ঠিক করে দিয়েছি। তাই আমার মনে হয় না এটার আর এভাবে পরে থাকার দরকার আছে। নির্বাচিত নিবন্ধ হওয়ার জন্য যে ৭ টি শর্ত পূরণ করা লাগে তাঁর সব কয়টি-ই এই নিবন্ধে রয়েছে। তাই এই নিবন্ধটিকে নির্বাচিত নিবন্ধ হিসেবে উন্নীত । --প্রত্যয় (স্বাগতম) ১৪:১৩, ৫ আগস্ট ২০১৪ (ইউটিসি)
গল্লাই বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।   আয়তন   ১০,০০০ একর প্রায়।   জনসংখ্যা   বর্তমানে জনসংখ্যা ২০,০০০ (বিশ হাজার) প্রায়।   ইতিহাস  গল্লাই ইউনিয়ন পূর্বে গল্লাই উত্তর ইউনিয়ন নামে পরিচিত ছিল।   অবস্থান ও সীমানা  চান্দিনা উপজেলার পশ্চিমাংশে গল্লাই ইউনিয়নের অবস্থান। এ ইউনিয়নের উত্তর-পশ্চিমে সুহিলপুর ইউনিয়ন, উত্তরে বাতাঘাসী ইউনিয়ন, উত্তর-পূর্বে মহিচাইল ইউনিয়ন, দক্ষিণ-পূর্বে দোল্লাই নবাবপুর ইউনিয়ন, দক্ষিণ-পশ্চিমে চাঁদপুর জেলার কচুয়া উপজেলার কচুয়া উত্তর ইউনিয়ন এবং পশ্চিমে চাঁদপুর জেলার কচুয়া উপজেলার বিতারা ইউনিয়ন অবস্থিত।   প্রশাসনিক কাঠামো  গল্লাই ইউনিয়ন চান্দিনা উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।   শিক্ষা ব্যবস্থা    শিক্ষা প্রতিষ্ঠান  কলেজ  আবেদা নূর বিএম কলেজ  মাধ্যমিক বিদ্যালয়  আবেদা নূর বালক উচ্চ বিদ্যালয়  আবেদা নূর বালিকা উচ্চ বিদ্যালয়  কংগাই উচ্চ বিদ্যালয়  মাদ্রাসা  আবেদা নূর ফাযিল মাদ্রাসা  আবেদা নূর কওমী মাদ্রাসা  গল্লাই ইসমাইল দাখিল মাদ্রাসা প্রাথমিক বিদ্যালয়  গল্লাই সরকারি প্রাথমিক বিদ্যালয়  গল্লাই দক্ষিণ সরকারি প্রাথমিক বিদ্যালয়   কংগাই সরকারি প্রাথমিক বিদ্যালয়  কংগাই (দ:) সরকারি প্রাথমিক বিদ্যালয়  কংগাই (উঃ) সরকারি প্রাথমিক বিদ্যালয়   যোগাযোগ ব্যবস্থা  ঢাকা চট্রগ্রাম মহাসড়ক এর পাশে কুটুম্বপুর থেকে সিএনজি চালিত অটোরিক্সা যোগে কালিয়ারচর বাজার আসলেই গল্লাই ইউনিয়নের সব জায়গায় যাওয়া যাবে। এছাড়া মাধাইয়া থেকেও কালিয়ারচর বাজার যাওয়া যায়।   খাল ও নদী : ‌‌কোন নদী না থাকলেও  একটি খাল রয়েছে।   বড় খাল পাড়।  বাইশা তলি খাল।  মিরাখলা বড় খাল।  ঘাটাদোয়ারিয়া খাল।   হাট-বাজার  গল্লাই ইউনিয়নের প্রধান বাজার কালিয়ারচর বাজার।  কংগাই হোটকাতলি বাজার।  কংগাই (দ:) পাড়া দৈনিক মৌলভী বাজার।  কংগাই (উ:) পাড়া দৈনিক বাজার।  তালতলী বাজার।  মিরাখলা বাজার।  কালিয়ারচর বাজার।  মদিনা বাজার।   দর্শনীয় স্থান   ঘুরগার বিল  লাল মসজিদ   জনপ্রতিনিধি   বর্তমান চেয়ারম্যান-বীর মুক্তিযোদ্ধা ফজলুল করিম।  জসিম উদ্দিন সাবেক চেয়ারম্যান।  হাজী মমতাজ উদ্দিন সাবেক মেম্বার ৩ নং ওয়ার্ড।  মোঃ ফয়েজ উল্লাহ বর্তমান মেম্বার ৩ নং ওয়ার্ড।  বিউটি আক্তার বর্তমান মেম্বার ৩ নং ওয়ার্ড।  সহিদ উল্লাহ সাবেক মেম্বার ৩ নং ওয়ার্ড।  মোঃ সেলিম সমাজ সেবক ৩ নং ওয়ার্ড।  হারুনুর রশিদ সমাজ সেবক ৩ নং ওয়ার্ড।   আরও দেখুন   চান্দিনা উপজেলা  চান্দিনা থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:চান্দিনা উপজেলার ইউনিয়ন
কালকূট ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷ ভূগোল কালকূট জনগণনা নগরটি দার্জিলিং জেলার মাটিগাড়া ব্লকের অন্তর্ভুক্ত৷ এটি মহানন্দা নদীর তীরে অবস্থিত৷ শহরটি শিলিগুড়ি পুলিশ কমিশনারেটের অন্তর্গত৷  জনতত্ত্ব ২০১১ খ্রিস্টাব্দের ভারতের জনগণনা অনুসারে কালকূট জনগণনা নগরের জনসংখ্যা ৯১৮৪ জন, যার মধ্যে ৪৭৬৫ জন পুরুষ ও ৪৪১৯ জন নারী৷ প্রতি হাজার পুরুষে ৯২৭ জন নারী৷ ৬ বছর অনুর্দ্ধ ১১০২ জন শিশু, যা সমগ্র জনসংখ্যার ১২.০০ %৷ ৬ বছরোর্দ্ধ জনসংখ্যার ৭৮.৩১% অর্থাৎ ৬৩২৯ জন সাক্ষর৷https://www.census2011.co.in/data/town/306562-kalkut-west-bengal.html  ভাষা ও ধর্ম ভাষা  ধর্ম  জনগণনা নগরটিতে ৮৫১৬ জন হিন্দু, ৩৪০ জন মুসলিম, ২৫৩ জন খ্রিস্টান, ৮ জন শিখ, ৬৫ জন বৌদ্ধ ও ১ জন জৈন বাস করেন৷  পরিবহন শহরটি ১০ নং জাতীয় সড়কের নিকট ও চম্পাসারি রোডের ওপর অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো শিলিগুড়ি জংশন রেলওয়ে স্টেশন৷   তথ্যসূত্র   বিষয়শ্রেণী:দার্জিলিং জেলার শহর ও নগর
বিবেক (; ১৯ নভেম্বর ১৯৬১ - ১৭ এপ্রিল ২০২১) ছিলেন একজন ভারতীয় তামিল চলচ্চিত্র অভিনেতা, যিনি মূলত হাস্যরসাত্মক চরিত্রে অভিনয় করতেন। তাকে তামিল চলচ্চিত্র শিল্পের খ্যাতনামা পরিচালক কে বলচন্দ মানাদিল উরুদি ভেন্ডুম (১৯৮৭) এর মাধ্যমে চলচ্চিত্র জগতে নিয়ে আসেন।A crown on my head: Vivek – Tamil Movie News . IndiaGlitz. Retrieved on 26 May 2011. তামিলনাড়ুর সত্যবামা বিশ্ববিদ্যালয় বিবেককে অনারারী ডক্টরেট সম্মানে ভূষিত করেছেন তার চলচ্চিত্রে অভিনয়ের জন্য। বিবেক টেলিভিশনে অনেক খ্যাতিমান ব্যক্তিত্বের সাক্ষাৎকার নিয়েছেন যেমনঃ এ পি জে আব্দুল কালাম, রজনীকান্ত এবং এ. আর. রহমান।  বিবেক সেরা কমেডিয়ান বিষয়শ্রেণীতে ফিল্মফেয়ার পুরস্কার দক্ষিণ জিতেছেন মোট তিনবার এবং তামিলনাড়ু রাজ্য পুরস্কার পেয়েছেন পাঁচবার। তার অভিনীত গুরুত্বপূর্ণ চলচ্চিত্রগুলো ছিলোঃ রান (২০০২), স্যামি (২০০৩), পেরাড়াগান (২০০৪), উন্নারুগে নান ইরুনদাল (১৯৯৯), পারতিবান কানাভু (২০০৩), আন্নিয়ান (২০০৫) এবং শিবাজী (২০০৭)। ২০০টিরও বেশি চলচ্চিত্রে অভিনয় করেছেন বিবেক।  ২০০৯ সালে বিবেক ভারত সরকার কর্তৃক পদ্মশ্রী পুরস্কার প্রাপ্ত হন, তাকে ভারতে সরকার তার চলচ্চিত্রে অবদানের জন্য এই পুরস্কারে ভূষিত করে।  তথ্যসূত্র  বহিঃসংযোগ  বিষয়শ্রেণী:১৯৬১-এ জন্ম বিষয়শ্রেণী:২০২১-এ মৃত্যু বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:তামিল কৌতুকাভিনয়শিল্পী বিষয়শ্রেণী:তামিল চলচ্চিত্র অভিনেতা বিষয়শ্রেণী:ভারতীয় কৌতুকাভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:স্ল্যাপস্টিক কৌতুকাভিনেতা বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:তামিলনাড়ুর সঙ্গীতশিল্পী বিষয়শ্রেণী:তামিল টেলিভিশন অভিনেতা
শর্বরী রায়চৌধুরী (২১ জানুয়ারি, ১৯৩৩ - ২১ ফেব্রুয়ারি, ২০১২) ছিলেন একজন বিশিষ্ট ভারতীয় বাঙালি ভাস্কর।   জীবনী  শর্বরী রায়চৌধুরী ব্রিটিশ ভারতের অধুনা বাংলাদেশের উলপুরের এক জমিদার পরিবারে জন্ম গ্রহণ করেন। ১৯৫৬ খ্রিস্টাব্দে কলকাতার গভর্নমেন্ট আর্ট কলেজ থেকে স্নাতক হন। এর পর তিনি বরোদার এম. এস. বিশ্ববিদ্যালয়ে পড়ার সময় বিখ্যাত ভাস্কর প্রদোষ দাশগুপ্ত ও শঙ্খ চৌধুরীকে শিক্ষাগুরু হিসাবে পেয়েছিলেন। ১৯৬০ খ্রিস্টাব্দ এবং ১৯৬২ খ্রিস্টাব্দের মধ্যবর্তী সময়ে কলকাতার ভারতীয় আর্ট কলেজের ভাস্কর্য বিভাগের প্রধান ছিলেন। তিনি তার কর্মজীবনের বেশিরভাগ সময়ই শান্তিনিকেতনে বিশ্বভারতীর কলাভবনে অতিবাহিত করেন। ১৯৬৯ খ্রিস্টাব্দে যুক্ত হয়ে ১৯৯৭ খ্রিস্টাব্দে অবসরের সময় পর্যন্তই কলাভবনে ছিলেন।  শর্বরী রায়চৌধুরী ভারতীয় ভাস্কর প্রদোষ দাশগুপ্ত এবং ওগুস্ত রদ্যাঁর মত সেরা পাশ্চাত্য ভাস্করদের দ্বারাও প্রভাবিত হয়েছিলেন। শর্বরী রায়চৌধুরীর হিন্দুস্থানী শাস্ত্রীয় সঙ্গীতের প্রতি আগ্রহ ছিল। বড়ে গুলাম আলী খান, আলাউদ্দিন খাঁ, আলী আকবর খাঁ, মল্লিকার্জুন মনসুর, সিদ্ধেশ্বরী দেবী প্রমুখেরা ছিলেন তার প্রিয় সঙ্গীত শিল্পীদের অন্যতম। তিনি মন্তব্য করেন যে, সঙ্গীতই তার কাজে প্রেরণা জুগিয়েছে।  তিনি উল্লেখ করেছেন -  চিত্রের মাঝে তার বেশিরভাগ শিল্পকর্মগুলো সেই শৈলিতে বিমূর্ত।  সম্ভবত ১৯৬২ সালে তিনি ইতালি ভ্রমণে যান। ফ্লোরেন্সস্থিত আর্ট স্কুলে গিয়াকোমেটি এবং হেনরি মুরের সাথে সাক্ষাত করেছিলেন। প্রাচ্যের ভাস্কর্যরীতির সঙ্গে পাশ্চাত্যের কিউবিজম এবং বিমূর্তনের এক অনন্য মিশ্রণ তার শিল্পধারাকে স্বতন্ত্র করে তুলেছিল।  রায়চৌধুরী ২০০৪ সালে শান্তিনিকেতনের বিশ্ব ভারতী বিশ্ববিদ্যালয় থেকে গগন-অবন পুরস্কার এবং ২০০৫ সালে পশ্চিমবঙ্গ সরকারের অবনীন্দ্র পুরস্কার সহ বেশ কয়েকটি দেশি-বিদেশি পুরস্কারে ভূষিত হয়েছিলেন। বছরের পর বছর ধরে তিনি বেশ কয়েকটি গ্রুপ এবং একক ভাবে তার শিল্পকর্মের প্রদর্শনী হয়েছে।  শর্বরী রায়চৌধুরীর স্ত্রী অজন্তা রায়চৌধুরী এবং দুই পুত্রেরা হলেন, সৌগত এবং সৌরভ। কনিষ্ঠ পুত্র সৌরভ রায়চৌধুরী পিতার ন্যায় এক ভাস্কর, আর তার জ্যেষ্ঠ পুত্র সৌগত রায়চৌধুরী হিন্দুস্তানী শাস্ত্রীয় সংগীতের শিল্পী এবং সরোদ বাদক।   তথ্যসূত্র    বহিঃসংযোগ    http://www.thedailystar.net/story.php?nid=94864    বিষয়শ্রেণী:বাঙালি ভাস্কর বিষয়শ্রেণী:ভারতীয় ভাস্কর বিষয়শ্রেণী:গোপালগঞ্জ জেলার ব্যক্তি বিষয়শ্রেণী:২০১২-এ মৃত্যু বিষয়শ্রেণী:১৯৩৩-এ জন্ম বিষয়শ্রেণী:বরোদার মহারাজা সয়াজীরাও বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতার শিল্পী বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী ভাস্কর
ডান|থাম্ব| ২০২২ সালে নারী শক্তি পুরস্কার জেতার পর সন্ধ্যা ধর সন্ধ্যা ধর (জন্ম ১৯৮০) একজন ভারতীয় প্রতিবন্ধী অধিকার কর্মী। অল্প বয়সেই তাঁর সেরিব্রাল পলসি ধরা পড়ে এবং তিনি হুইল চেয়ার ব্যবহার করে চলাফেরা করেন। তিনি ২০১৫ সালে প্রতিবন্ধী ব্যক্তিদের সহায়তার জন্য জম্মু ইনস্টিটিউট অফ জেনারেল এডুকেশন অ্যাণ্ড রিহ্যাবিলিটেশন (জিআইজিইআর) প্রতিষ্ঠা করেন এবং ২০২০ সালের নারী শক্তি পুরস্কারে ভূষিত হন।   কর্মজীবন  সন্ধ্যা ধর ১৯৮০ সালের গোড়ার দিকে ভারতের জম্মু ও কাশ্মীর রাজ্যের গ্রীষ্মকালীন রাজধানী শ্রীনগরে একটি কাশ্মীরি পণ্ডিত পরিবারে জন্মগ্রহণ করেন। কয়েক মাস বয়সে তাঁর জ্বর হয়, যার ফলে তাঁর পক্ষাঘাত হয় এবং তাঁর সেরিব্রাল পলসি ধরা পড়ে। তাঁর বাবা-মা তাঁর যত্ন নেওয়াকে প্রাধান্য দিয়ে তাঁকে দুই বছরের জন্য নতুন দিল্লির দীনদয়াল উপাধ্যায় শারীরিক প্রতিবন্ধী ইনস্টিটিউটে পাঠিয়েছিলেন। পাঁচ বছর বয়সে, তিনি স্থানীয় স্কুলে যান। তারপরে তাঁর পরিবার জম্মুতে চলে আসে, যেখানে যত্ন নেওয়ার সুযোগ সুবিধাগুলি আরও ভালো ছিল। তিনি আদর্শ শিক্ষা নিকেতন স্কুলে এবং তারপর এম. দাস স্কুলে পড়াশোনা করেন। তিনি জম্মুর সরকারি ডিগ্রি কলেজ প্যারেড গ্রাউণ্ড-এ তাঁর পড়াশোনা চালিয়ে যান। তিনি বাণিজ্যে স্নাতক ও স্নাতকোত্তর, কম্পিউটার বিজ্ঞানে ডিপ্লোমা এবং ব্যবসায় প্রশাসনে স্নাতকোত্তর (এমবিএ) ডিগ্রি অর্জন করেন। এরপর তিনি জম্মু ও কাশ্মীর সরকারের অর্থ বিভাগে কাজ করেন। তিনি বোসিয়া খেলেন এবং ২০২২ সালে, তিনি বোসিয়া জাতীয় চ্যাম্পিয়নশিপে ব্রোঞ্জ পদক জিতেছিলেন।  সন্ধ্যা ধর একজন হুইলচেয়ার ব্যবহারকারী। তিনি প্রতিবন্ধীদের অধিকার প্রতিষ্ঠার জন্য একজন সামাজিক কর্মী হয়ে ওঠেন এবং ২০১৫ সালে জম্মু ইনস্টিটিউট অফ জেনারেল এডুকেশন অ্যাণ্ড রিহ্যাবিলিটেশন (জিআইজিইআর) প্রতিষ্ঠা করেন। এই সংস্থা প্রতিবন্ধী ব্যক্তিদের সহায়তা করে। এখানকার শিক্ষকেরা প্রতিবন্ধী, এবং তাঁরা পাঠ প্রদান করেন। ২০২২ সালে, এটি ৪০০ জনেরও বেশি প্রতিবন্ধী শিশুকে সহায়তা করেছে।  ২০২২ সালে, তিনি রাষ্ট্রপতি রাম নাথ কোবিন্দের কাছ থেকে ২০২০ নারী শক্তি পুরস্কার পেয়েছিলেন। জম্মু ও কাশ্মীরের লেফটেন্যান্ট গভর্নর মনোজ সিনহা ২০২২ সালে বলেছিলেন যে নাসিরা আখতার এবং নাশিমান আশরাফের সাথে ধর, এই অঞ্চলের মহিলাদের জন্য অনুপ্রেরণা ছিলেন।   নির্বাচিত কাজ         তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নারী শক্তি পুরস্কার বিজয়ী বিষয়শ্রেণী:শ্রীনগরের ব্যক্তি বিষয়শ্রেণী:কাশ্মীরি পণ্ডিত বিষয়শ্রেণী:কাশ্মীরি ব্যক্তি বিষয়শ্রেণী:ভারতীয় প্রতিবন্ধী ক্রীড়াবিদ বিষয়শ্রেণী:ভারতীয় প্রতিবন্ধী অধিকার কর্মী বিষয়শ্রেণী:১৯৮০-এ জন্ম বিষয়শ্রেণী:জম্মু (শহর) এর ব্যক্তি
থাম্ব|325x325পিক্সেল|গাই অফ ওয়ারউইক এবং দানব কলব্র্যান্ডের যুদ্ধ, "দ্য হিস্টোরি অফ দ্য ফেমাস এক্সপ্লয়েটস অফ গাই আর্ল অফ ওয়ারউইক" (১৬৮০) থেকে। কলব্র্যান্ড (যা কলব্রনও লেখা হয়) ছিল ইংরেজি লোককথার একটি কিংবদন্তি দানব, যাকে পরাজিত করেছিল ইংল্যান্ড এবং ফ্রান্সে ১৩ থেকে ১৭তম শতাব্দী পর্যন্ত জনপ্রিয় থাকা একজন কিংবদন্তি ইংরেজ নায়ক গাই অফ ওয়ারউইক। পণ্ডিতরা স্যার গাইয়ের কাহিনীকে ম্যাটার অফ ইংল্যান্ডের অংশ হিসেবে বিবেচনা করেন।Boundaries in medieval romance, Neil Cartlidge, DS Brewer, 2008, , 9781843841555. pp. 29-42 কাহিনী অনুযায়ী, কিছু বছর অনুপস্থিতির পর গাই ইংল্যান্ডে ফিরে আসে আক্রমণকারী উত্তরের রাজা অ্যানেলাফ (অলাফ বা ওলাফ) এবং গোনেলাফের কাছ থেকে উইনচেস্টারকে ইংল্যান্ডের আথেলস্টানের জন্য রক্ষা করতে। গাই তাদের রক্ষক ডেনীয় দানব কলব্র্যান্ডকে একক লড়াইয়ে হত্যা করে।H. E. Marshall. "Stories of Guy of Warwick Told to the Children" HOW GUY FOUGHT WITH THE GIANT COLBRAND pp.93-102  উইনচেস্টারের ঐতিহ্য অনুযায়ী, উইনচেস্টারের অ্যাবির কাছে হাইড মিডে এই লড়াই হয়েছিল। হেনরি অষ্টমের শাসনামলে, কলব্র্যান্ডকে হত্যা করতে ব্যবহৃত তরবারির রক্ষক (বিশেষভাবে নাম করা যায় বাটারি রক্ষক এক রাজভৃত্য উইলিয়াম হগেনসনের) রাখার জন্য, রাজকীয় দরবার দৈনিক দুই পেনি মজুরি প্রদান করত।  অষ্টম হেনরি (পঞ্চম অঙ্ক, তৃতীয় দৃশ্য) এবং কিং জন (প্রথম অঙ্ক, প্রথম দৃশ্য) উভয় নাটকেই উইলিয়াম শেক্সপিয়ার কলব্র্যান্ডের উল্লেখ করেছেন।  ১৮শ শতকের মধ্যে, একটি উপাধি হিসেবে কলব্র্যান্ড এমন কোনো ব্যক্তির জন্য ব্যবহৃত হতো যাদের আকার বা শক্তি উল্লেখযোগ্য ছিল। একটি উদাহরণ হলো স্যামুয়েল রিচার্ডসনের ১৭৪০ সালে প্রথম প্রকাশিত একটি পত্রোপন্যাস "পামেলা; অর, ভার্চু রিওয়ার্ডেড"-এ বিশাল সুইস ভৃত্যের চরিত্র, যার নাম কলব্র্যান্ড।Irving, Washington. The Analectic Magazine, Volume 1, 1816. p. 392, footnote 2   তথ্যসূত্র   বিষয়শ্রেণী:দৈত্য বিষয়শ্রেণী:মধ্যযুগীয় কিংবদন্তি
ভারতীয় উপমহাদেশে ব্রোঞ্জযুগ শুরু হয় প্রায় ৩০০০ খ্রিষ্টপূর্বাব্দে, এবং শেষ পর্যন্ত সিন্ধু উপত্যকা সভ্যতার জন্ম দেয়, যার সময়কাল ছিল ২৬০০ খ্রিষ্টপূর্বাব্দ থেকে ১৯০০ খ্রিষ্টপূর্বাব্দ এর মধ্যে। এটি ঋগ্বৈদিক যুগে চলতে থাকে, বৈদিক যুগের প্রাথমিক অংশ। এটি ভারতে লৌহযুগ দ্বারা সফল হয়, এবং প্রায় ১০০০ খ্রিস্টপূর্বাব্দে শুরু হয়।  দক্ষিণ ভারত প্রায় ২৫০০ খ্রিষ্টপূর্বাব্দ পর্যন্ত মধ্য প্রস্তর পর্যায়ে থাকে। খ্রিস্টপূর্ব ২য় সহস্রাব্দে, উত্তর ও দক্ষিণ ভারতের মধ্যে সাংস্কৃতিক যোগাযোগ থাকতে পারে, যদিও দক্ষিণ ভারত ব্রোঞ্জযুগকে এড়িয়ে যায় এবং তাম্র পর্যায় থেকে সরাসরি লৌহযুগে প্রবেশ করে। ফেব্রুয়ারী ২০০৬ সালে, তামিলনাড়ুর সেম্বিয়ান-কান্দিউর গ্রামের একজন স্কুল শিক্ষক শিলালিপি সহ পাথরের সেল্ট আবিস্কার করেন, যা ৩,৫০০ বছরের পুরনো।  ভারতীয় প্রত্নতত্ত্ববিদ ইরাবথম মহাদেবন দাবি করেছেন যে লেখাটি সিন্ধু লিপিতে ছিল এবং আবিষ্কারটিকে "তামিলনাড়ুতে এক শতাব্দীর সর্বশ্রেষ্ঠ প্রত্নতাত্ত্বিক আবিষ্কার" বলে অভিহিত করেছেন।  তথ্যসূত্র   উৎস       বিষয়শ্রেণী:প্রাগৈতিহাসিক ভারত বিষয়শ্রেণী:ব্রোঞ্জ যুগে এশিয়া
প্রিন্সেস রাহেলা জারমিন আহমদজাই একজন পাকিস্তানি মহিলা ফুটবলার ও ফুটবল ব্যবস্থাপক। যিনি পাকিস্তান জাতীয় মহিলা ফুটবল দল ও বেলুচিস্তান ইউনাইটেড এফসিতে কাজ করেন।   পরিবার  তিনি পাকিস্তানি মহিলা ফুটবলের সভাপতি প্রিন্সেস রুবিনা ইরফানের মেয়ে এবং বেলুচিস্তান ইউনাইটেড এবং জাতীয় মহিলা দলের ফরোয়ার্ড প্রয়াত প্রিন্সেস শাহলায়লা আহমদজাই এর বোন।   কোচিং ক্যারিয়ার  জারমিন ফিফার স্নাতকোত্তর ডিগ্রি অর্জনকারী প্রথম পাকিস্তানি, যা তাকে এশিয়ান ফুটবল কনফেডারেশন (এএফসি) এবং ফিফায় কাজ করার যোগ্যতা অর্জন দিয়েছে।  ২০১৫ সালের অক্টোবরে রাজকন্যা জারমিন কেএফসি ইলেকট্রিক-এ কোচ হিসেবে কাজ শুরু করেন, তিনি প্রথম পাকিস্তানি মহিলা যিনি কোনও পুরুষ দলের কোচ হিসাবে কাজ করেছিলেন।  তথ্যসূত্র  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী ফুটবলার বিষয়শ্রেণী:পাকিস্তানি ফুটবল ম্যানেজার
বোর্টসগ, বোরসক, বৌইরসাক, বা বাউরসাক (    ,   , ,    , , ) হচ্ছে মধ্য এশিয়া, আইডেল-উরাল, মঙ্গোলিয়া এবং মধ্যপ্রাচ্যের রন্ধনশৈলীতে প্রাপ্ত ভাজা ডোনাট জাতীয় এক প্রকার খাদ্য।Waters (2007), 51. এটি ত্রিভুজাকৃতির বা কখনও কখনও গোলাকারও হয়ে থাকে।Mayhew and Noble (2007), 112. মাখানো এই ময়দার তালে ময়দা, ইস্ট, দুধ, ডিম, মার্জারিন (কৃত্রিম মাখন), লবণ, চিনি এবং চর্বি রয়েছে।Schreiber (2008), 107. তাজিক বোটর্সগ ভাঁজার আগে প্রায়ই ময়দার তালের উপর একটি ছোট চালনীর নিচে চাপ দিয়ে একটি আড়াআড়ি ভঙ্গিতে সজ্জিত করা হয়।  বোর্টসগ প্রায়ই চিনি, মাখন বা মধু দিয়ে মিষ্টান হিসাবে খাওয়া হয়। এগুলোকে কুকি বা বিস্কুট হিসাবে মনে করা হতে পারে, ফলে এগুলোকে ভাজা হয়, এগুলোকে কখনও কখনও আবার ডোনাটের সঙ্গে তুলনাও করা হয়। মঙ্গোলিয়ান এবং তুর্কি জাতির লোকেরা মাঝে মাঝে চাতে ডুবিয়ে খায়। মধ্য এশিয়ায়, বোরসাকি প্রায়ই শর্বার পাশাপাশি খাওয়া হয়।Schreiber (2008), 104.   প্রস্তুতপ্রণালী বোর্টসগের জন্য মাখানো ময়দার উপকরণ একটি সাধারণ মালকড়ি থেকে শুরু করে, একটি মিষ্টি, মচমচে মালকড়ি পর্যন্ত হয়ে থাকে। উদাহরণস্বরূপ, একটি সাধারণ কিরগিজ রেসিপিতে এক অংশ মাখন, ৭ অংশ লবণ জল, এবং ৬ অংশ দুধ, ইস্ট ও ময়দার সাথে থাকে, যেখানে অধিক জটিল রেসিপিতে ডিম ও চিনি যুক্ত করা হয়।  চেপটা ময়দার পিণ্ডকে টুকরা টুকরা করে কেটে বোর্টসগ তৈরি করা হয়। সাধারণত মধ্য এশিয়ার রীতিতে কাজ না করলে, এই টুকরাগুলো ডুবু করে ভাঁজার আগেই মূর্ত হয়ে বিভিন্ন আকারে বেঁকে যেতে পারে। যা মঙ্গোলিয়ানদের মধ্যে খুবই সাধারণ। মালকরিগুলোকে ডুবু ভেজে সোনালী বাদামী রংয়ের করে তোলা হয়। অতিরিক্ত আস্বাদন প্রদান করার জন্য ঐতিহ্যগতভাবে মঙ্গোলিয়ানরা বোর্টসগের মধ্যে ভেড়ার চর্বি দিয়ে থাকে, কিন্তু এর পরিবর্তে উদ্ভিজ্জ্ তেলও ব্যবহৃত হতে পারে।RecipeKyrgyz frying boorsoq   বিশ্ব রেকর্ড  ২০ এপ্রিল ২০১৪ সালে রাশিয়ার উফায় বৃহত্তম (১৭৯ কেজি) বোর্টসগ তৈরি করা হয়েছিল। প্রস্তুতির জন্য ১,০০৬টি ডিম, ২৫ কেজি চিনি, ৭০ কেজি ময়দা, ৫০ কেজি বাশকির মধু ব্যবহার করা হয়। ৭ সেপ্টেম্বর, ২০১৪ সালে মা দিবস উদ্‌যাপনের সময় একটি গিনেস রেকর্ড তৈরি করে নেয়, যখন একই দিনে ৮৫৬ কিলোগ্রাম বোর্টসগ একই জায়গায় রান্না করা হয়। উদ্‌যাপন কালে বউ ও শাশুড়ীদের দলের মধ্যে একটি রন্ধনসম্পর্কীয় যুদ্ধ হিসাবে প্রতিযোগিতাটি অনুষ্ঠিত হয়। প্রতিযোগিতায় সাতটি দল অংশ নেয়।   চিত্রসম্ভার    আরো দেখুন   ডোনাটের প্রকারভেদের তালিকা  ভাঁজা ময়দা পিণ্ডের তালিকা   লোকমা    গ্রন্থপঞ্জি   তথ্যসূত্র  বহিঃসংযোগ  বিষয়শ্রেণী:ডোনাট বিষয়শ্রেণী:আলতাই রন্ধনশৈলী বিষয়শ্রেণী:বুরিয়াত রন্ধনশৈলী বিষয়শ্রেণী:বাসকির রন্ধনশৈলী বিষয়শ্রেণী:কালমিক রন্ধনশৈলী বিষয়শ্রেণী:কাজাখিস্তানি রন্ধনশৈলী বিষয়শ্রেণী:খাকাস রন্ধনশৈলী বিষয়শ্রেণী:কিরঘিজ রন্ধনশৈলী বিষয়শ্রেণী:মঙ্গোলীয় রন্ধনশৈলী বিষয়শ্রেণী:তাজিক রন্ধনশৈলী বিষয়শ্রেণী:তাতার রন্ধনশৈলী বিষয়শ্রেণী:তুর্কি রন্ধনশৈলী বিষয়শ্রেণী:তুভান রন্ধনশৈলী বিষয়শ্রেণী:উজবেক রন্ধনশৈলী বিষয়শ্রেণী:দুধের পদ বিষয়শ্রেণী:রুশ রন্ধনশৈলী বিষয়শ্রেণী:সোভিয়েত রন্ধনশৈলী
থাম্ব| চার্লস সুইনারটন রচিত দ্য অ্যাডভেঞ্চারস অফ দ্য পাঞ্জাব হিরো রাজা রাসালু, ১৮৮৪ রাজা রাসালু একটি কাল্পনিক চরিত্র এবং পাঞ্জাবী লোককাহিনী দ্য অ্যাডভেঞ্চারস অব পাঞ্জাব -এর নায়ক। লোকগাঁথা অনুসারে তিনি শিয়ালকোটের রাজা রাজা সালবানের পুত্র এবং পুরাণ ভগতের ছোট ভাই।   সূত্র  রাজা সালবান এবং তার দুই পুত্র, পুরান এবং রাসালুর গল্প কয়েক শতাব্দী ধরে পাঞ্জাবে জনপ্রিয়। প্রাচীন গল্পগুলি ১৯-শতকে লেখা হয়েছিল এবং গল্পগুলিতে দৃশ্যমান ইসলামিক প্রভাব আছে। এগুলি প্রথম প্রকাশিত হয়েছিল চার্লস রেভ সুইনারটনের ১৮৮৪ সালে প্রকাশিত "দ্য অ্যাডভেঞ্চারস অফ দ্য পাঞ্জাব হিরো রাজা রাসালু: অ্যান্ড আদার ফোক-টেলস অফ দ্য পাঞ্জাব" গ্রন্থে। ১৮৯৪ সালে ফ্লোরা অ্যানি স্টিলের "টেলস অফ দ্য পাঞ্জাব: টোল্ড বাই দ্য পিপল"-এ লোকগাঁথা গুলির সামান্য ভিন্ন সংস্করণ দেখা যায়।   তথ্যসূত্র   বিষয়শ্রেণী:শিয়ালকোট বিষয়শ্রেণী:পাঞ্জাবের ইতিহাস বিষয়শ্রেণী:পাঞ্জাবি সংস্কৃতি বিষয়শ্রেণী:পাঞ্জাবি লোককাহিনি
আমির সুলতান (জন্ম ৫ ডিসেম্বর ১৯৬৭) একজন ভারতীয় চলচ্চিত্র পরিচালক, প্রযোজক এবং অভিনেতা। তিনি তামিল চলচ্চিত্র শিল্পে কাজ করে জনপ্রিয়তা পেয়েছেন। তিনি চারটি চলচ্চিত্র পরিচালনা করেছেন। তিনি যোগী (২০০৯) চলচ্চিত্রে অভিনয়ের মাধ্যমে আত্মপ্রকাশ করেন। তিনি মায়াক্কাম এন্না সিনেমায় সঙ্গীত সংযোজন করেছেন।   তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মাদুরাইয়ের লেখক বিষয়শ্রেণী:তামিল চলচ্চিত্র পরিচালক বিষয়শ্রেণী:২১শ শতাব্দীর ভারতীয় নাট্যকার বিষয়শ্রেণী:তামিল অভিনেতা বিষয়শ্রেণী:তামিল ভাষার চলচ্চিত্র পরিচালক বিষয়শ্রেণী:তামিল চিত্রনাট্যকার বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:মাদুরাইয়ের অভিনেতা বিষয়শ্রেণী:তামিলনাড়ুর চিত্রনাট্যকার বিষয়শ্রেণী:২১শ শতাব্দীর চিত্রনাট্যকার
ইরানি স্পেস এজেন্সি (আইএসএ, ফার্সি: سازمان فضایی ایران, Sāzman-e Fazāi-ye Irān) হল ইরানের সরকারি মহাকাশ সংস্থা। ইরানি স্পেস রিসার্চ সেন্টার এবং ইরানি স্পেস এজেন্সি ইরানে মহাকাশ গবেষণা ও অপারেশন পরিচালনাকারী প্রধান সংস্থা। ইরান ২০০৯ সালে একটি অরবিটাল-লঞ্চ-সক্ষম দেশ হয়ে উঠেছে। ইরান ১৩ ডিসেম্বর ১৯৫৮ সালে প্রতিষ্ঠিত জাতিসংঘের পিসফুল ইউজেস অফ আউটার স্পেস (COPUOS) কমিটির ২৪ জন প্রতিষ্ঠাতা সদস্যদের একজন।   ইতিহাস  ২৮ ফেব্রুয়ারী ২০০৪ সালে ইরানের সংসদ কর্তৃক ১০ ডিসেম্বর ২০০৩ তারিখে পাস করা যোগাযোগ ও তথ্য প্রযুক্তি মন্ত্রণালয়ের কার্য ও অনুমোদনের জন্য আইনের ৯ অনুচ্ছেদ অনুসারে আইএসএ প্রতিষ্ঠিত হয়েছিল। অনুমোদিত আইনের উপর ভিত্তি করে, আইএসএ ইরানের রাষ্ট্রপতির সভাপতিত্বে মহাকাশের সুপ্রিম কাউন্সিলের নেতৃত্বে মহাকাশ বিজ্ঞান ও প্রযুক্তির শান্তিপূর্ণ প্রয়োগ সম্পর্কিত ইরানের সমস্ত কার্যক্রমকে কভার এবং সমর্থন করার জন্য বাধ্যতামূলক।  কাউন্সিলের প্রধান লক্ষ্যগুলির মধ্যে রয়েছে মহাকাশের শান্তিপূর্ণ ব্যবহার, জাতীয় গবেষণা স্যাটেলাইটের উৎপাদন, উৎক্ষেপণ এবং ব্যবহার, মহাকাশ সংক্রান্ত রাষ্ট্রীয় ও বেসরকারি খাতের কর্মসূচি অনুমোদন, বেসরকারি ও সমবায় খাতের অংশীদারিত্বের প্রচারের লক্ষ্যে মহাকাশ প্রযুক্তির প্রয়োগের জন্য নীতি প্রণয়ন। মহাকাশের দক্ষ ব্যবহারে, মহাকাশ ইস্যুতে আঞ্চলিক এবং আন্তর্জাতিক সহযোগিতা সম্পর্কিত নির্দেশিকা চিহ্নিত করা।  কাউন্সিল কর্তৃক নির্ধারিত কৌশল অনুসরণ ও বাস্তবায়নের জন্য, একটি স্বায়ত্তশাসিত সংস্থার আকারে যোগাযোগ ও তথ্য প্রযুক্তি মন্ত্রণালয়ের সাথে অধিভুক্ত আইএসএ সংগঠিত হয়েছিল। আইএসএর সভাপতি একই সময়ে যোগাযোগ ও তথ্য প্রযুক্তির ভাইস-মিনিস্টার এবং সুপ্রিম কাউন্সিল অফ স্পেসের সচিবালয়ের পদে অধিষ্ঠিত ছিলেন। ২০১৫ সালে, আন্তর্জাতিক চাপের মুখে ইরানের মহাকাশ কর্মসূচি রাষ্ট্রপতি রুহানি স্থগিত করেছিলেন। ২০২১ সালে রাষ্ট্রপতি রাইসির দ্বারা এটিকে পুনরুজ্জীবিত করা হয়েছে।   বাজেট  ইরানের ১৩৯৩ সালের (২০১৪-২০১৫) প্রস্তাবিত বাজেট ছিল ১,৮৬৫,৫৮৩ মিলিয়ন রিয়াল (US$৭১,৭৫৩,১৯২)। অন্যান্য সংশ্লিষ্ট প্রতিষ্ঠান পৃথক বাজেট বরাদ্দ পেয়েছে। ইরানের মহাকাশ গবেষণা কেন্দ্র ১৩৯৩ সালের জন্য অতিরিক্ত ১,৭৫১,০০০ মিলিয়ন রিয়াল (US$৬৭,৩৪৬,১০০) বাজেট পেয়েছে। ২০০৮ সালের বাজেটে উল্লেখ করা হয়েছিল US$৩.৯ বিলিয়ন (২০০৮)। তবে বরাদ্দ এক বছরের জন্য নাকি আরও বেশি সময়ের জন্য তা স্পষ্ট নয়। প্রেসিডেন্ট হাসান রুহানির অধীনে, ইরানের স্পেস এজেন্সির জন্য প্রস্তাবিত ২০১৭ সালের বাজেট US$৪.৬ মিলিয়নে নেমে এসেছে।   তথ্যসূত্র   বিষয়শ্রেণী:মহাকাশ সংস্থা বিষয়শ্রেণী:ইরানে বিজ্ঞান ও প্রযুক্তি বিষয়শ্রেণী:২০০৩-এ প্রতিষ্ঠিত সরকারি সংস্থা